CELEX ID: 32021R1888

--- ENGLISH ---

Document:
$en_document

Summary:
$en_summary

--- DANISH ---

Document:
29.10.2021
DA
Den Europæiske Unions Tidende
L 384/1
RÅDETS FORORDNING (EU) 2021/1888
af 27. oktober 2021
om fastsættelse for 2022 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2021/92, for så vidt angår visse fiskerimuligheder i andre farvande
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 43, stk. 3,
under henvisning til forslag fra Europa-Kommissionen, og
ud fra følgende betragtninger:
(1)
I henhold til Europa-Parlamentets og Rådets forordning (EU) nr. 1380/2013 
(
1
)
 skal der vedtages bevarelsesforanstaltninger under hensyntagen til den foreliggende videnskabelige, tekniske og økonomiske rådgivning, herunder, hvis det er relevant, rapporter udarbejdet af Den Videnskabelige, Tekniske og Økonomiske Komité for Fiskeri og andre rådgivende organer, samt rådgivning fra de rådgivende råd, der er nedsat for de relevante geografiske kompetenceområder, og fælles henstillinger forelagt af medlemsstaterne.
(2)
Rådet skal vedtage foranstaltninger vedrørende fastsættelse og fordeling af fiskerimuligheder, herunder, hvis det er relevant, visse funktionelt tilknyttede betingelser. I henhold til forordning (EU) nr. 1380/2013 skal fiskerimulighederne tildeles medlemsstaterne på en sådan måde, at de enkelte medlemsstater sikres relativ stabilitet i fiskeriet efter de enkelte bestande eller i de enkelte fiskerier.
(3)
I forordning (EU) nr. 1380/2013 fastsættes det, at den fælles fiskeripolitiks målsætning er, at udnyttelsesgraden for det maksimale bæredygtige udbytte (MSY), hvor det er muligt, skal nås inden udgangen af 2015 og på et gradvist stigende grundlag senest inden udgangen af 2020 for alle bestande. Målet med overgangsperioden indtil 2020 var at afbalancere opnåelsen af MSY for alle bestande med de mulige socioøkonomiske konsekvenser af eventuelle justeringer af de dertil hørende fiskerimuligheder.
(4)
De samlede tilladte fangstmængder (TAC'erne) bør derfor i overensstemmelse med forordning (EU) nr. 1380/2013 fastsættes på grundlag af den foreliggende videnskabelige rådgivning under hensyntagen til biologiske og socioøkonomiske konsekvenser, samtidig med at der sikres en retfærdig behandling af de forskellige fiskerisektorer, og under hensyntagen til de holdninger, som er kommet til udtryk under høringen af interessenter.
(5)
Med Europa-Parlamentets og Rådets forordning (EU) 2016/1139 
(
2
)
 er der fastlagt en flerårig plan for torske-, silde- og brislingebestandene i Østersøen og fiskeriet, der udnytter disse bestande (»planen«). Planen tager sigte på at sikre, at udnyttelsen af havets levende biologiske ressourcer genopretter og opretholder populationer af de befiskede arter over de niveauer, der kan give MSY. I henhold til forordning (EU) nr. 1380/2013 skal der for bestande, som er omfattet af flerårige planer, fastsættes fiskerimuligheder i overensstemmelse med de regler, der er fastlagt i nævnte flerårige planer.
(6)
I overensstemmelse med artikel 4, stk. 1, i planen skal fiskerimulighederne for de i artikel 1 anførte bestande fastsættes for så hurtigt som muligt og på et gradvist stigende grundlag senest i 2020 at opnå en fiskeridødelighed svarende til MSY udtrykt i intervaller. Fangstbegrænsningerne i 2022 for de relevante bestande i Østersøen bør derfor fastlægges i overensstemmelse med planens målsætninger.
(7)
Det Internationale Havundersøgelsesråd (ICES) offentliggjorde sin årlige bestandsrådgivning for bestandene i Østersøen den 28. maj 2021. ICES angav, at biomassen for sild i den vestlige del af Østersøen i ICES-underafsnit 20-24 kun er 54 % af det grænsereferencepunkt for bestandens gydebiomasse (B
lim
), under hvilket der kan være reduceret produktionsevne. Dertil kommer, at rekrutteringen fortsat er på et historisk lavt niveau. ICES har derfor for fjerde år i træk anbefalet nulfangst for sild i den vestlige del af Østersøen. I henhold til artikel 5, stk. 2, i forordning (EU) 2016/1139 bør der derfor træffes alle passende afhjælpende foranstaltninger for at sikre en hurtig genoprettelse af den relevante bestand til niveauer, som ligger over det niveau, der kan give MSY. Desuden kræver denne bestemmelse, at der træffes yderligere afhjælpende foranstaltninger. Hvis fiskerimulighederne for sild i den vestlige del af Østersøen skulle fastsættes på det niveau, der er angivet i ICES-rådgivningen, ville forpligtelsen til at lande alle fangster i blandet fiskeri, hvor der forekommer bifangster af sild i den vestlige del af Østersøen, føre til fænomenet »choke species«. For at finde den rette balance mellem på den ene side at tillade, at fiskeriet efter andre bestande kan fortsætte på grund af ellers potentielt alvorlige socioøkonomiske konsekvenser, og på den anden side behovet for at opnå en god biologisk tilstand for bestanden, idet der tages hensyn til vanskelighederne ved at fiske alle bestande i et blandet fiskeri på MSY-niveau på samme tid, bør der fastsættes en specifik TAC for bifangster af sild i den vestlige del af Østersøen. Fiskeri, der udelukkende udøves med henblik på videnskabelige undersøgelser og i fuld overensstemmelse med betingelserne i artikel 25 i Europa-Parlamentets og Rådets forordning (EU) 2019/1241 
(
3
)
, samt kystfiskeri af mindre omfang med visse passive redskaber bør dog være tilladt, hvis der målrettet fiskes efter sild i den vestlige del af Østersøen. Denne TAC bør fastsættes på et niveau, der ikke øger fiskeridødeligheden, og som giver incitament til at forbedre selektiviteten og undgå uønskede fangster.
(8)
Hvad angår torskebestanden i den østlige del af Østersøen, har ICES inden for rammerne af den forsigtighedsbaserede rådgivning siden 2019 været i stand til at basere sin vurdering på et godt datagrundlag. ICES skønner, at biomassen for torskebestanden i den østlige del af Østersøen fortsat er under B
lim
, og at den er faldet yderligere siden 2020. ICES har derfor for tredje år i træk anbefalet nulfangst for torsk i den østlige del af Østersøen. Der har været indført strenge bevarelsesforanstaltninger i Unionen siden 2019. I henhold til artikel 5, stk. 2, i forordning (EU) 2016/1139 blev det målrettede fiskeri efter torsk i den østlige del af Østersøen lukket, og TAC'en for uundgåelige bifangster af torsk i den østlige del af Østersøen blev sat på et meget lavt niveau for at undgå fænomenet »choke species« i andre fiskerier. Desuden blev der vedtaget andre afhjælpende foranstaltninger, der er funktionelt tilknyttet fiskerimulighederne, i form af lukninger af gydeområderne og forbud mod rekreativt fiskeri i det primære udbredelsesområde. ICES-rådgivningen og den uændrede situation for bestanden taget i betragtning bør det samme niveau af fiskerimuligheder og de funktionelt tilknyttede afhjælpende foranstaltninger bevares.
(9)
Hvad angår torsk i den vestlige del af Østersøen, har videnskabelige skøn i flere år indikeret, at gydebiomassen lå under det referencepunkt, under hvilket der skal træffes specifikke og hensigtsmæssige forvaltningstiltag (B
trigger
). Der er derfor i de senere år blevet vedtaget stadig strengere forvaltningsforanstaltninger. I 2021 besluttede ICES at foretage en mere tilbundsgående vurdering af bestandens situation og udsatte derfor sin rådgivning til den 10. september 2021. Denne vurdering viste, at biomassen for torsk i den vestlige del af Østersøen udgjorde mindre end halvdelen af det foregående skøn, og at den i mere end 10 år for størstedelens vedkommende har ligget under B
lim
. Den nuværende biomasse skønnes at være ca. halvdelen af B
lim
. Rekrutteringen har været historisk lav siden 2018. ICES skønner, at bestandens biomasse med en sandsynlighed på 53 % vil stige en smule over B
lim
 i 2023, selv med en vis mængde fangster. I en sådan situation bør der i henhold til artikel 5, stk. 2, i forordning (EU) 2016/1139 træffes afhjælpende foranstaltninger og fastsættes fiskerimuligheder på en sådan måde, at bestanden hurtigt kan vende tilbage til et niveau, som ligger over det niveau, der kan give MSY. Omfanget af fangster i henhold til rådgivningen er så lavt, at det ikke kan opretholde både direkte fiskeri og uundgåelige bifangster i andre fiskerier, navnlig i fiskeriet efter demersale fladfisk. Der bør derfor fastsættes en TAC, der er begrænset til uundgåelige bifangster i andre fiskerier, for at undgå fænomenet »choke species«, med en undtagelse for fiskeri, der udelukkende udøves med henblik på videnskabelige undersøgelser og i fuld overensstemmelse med betingelserne i artikel 25 i forordning (EU) 2019/1241. Desuden blev der tidligere vedtaget andre afhjælpende foranstaltninger, der er funktionelt tilknyttet fiskerimulighederne, i form af lukninger af gydeområderne og begrænsninger af rekreativt fiskeri. I betragtning af den yderligere alvorlige forværring af bestanden bør lukningen af gydeområderne forlænges til perioden fra den 15. januar til den 31. marts for at dække den periode, hvor torsk samles inden gydning. Der bør indføres en yderligere undtagelse fra lukningen af gydeområderne for fiskerfartøjer, der fisker med skrabere efter muslinger i ICES-underafsnit 22 i farvande med en dybde på under 20 meter, eftersom dette fiskeri finder sted uden for gydeområderne for torsk og har meget små bifangster af torsk. Med hensyn til rekreativt fiskeri var ICES i modsætning til tidligere år ikke i stand til at foretage en opdeling mellem kommercielle fangster og fangster fra rekreativt fiskeri på grund af det begrænsede omfang af samlede fangster i henhold til rådgivningen. Bestandens tilstand taget i betragtning er det derfor nødvendigt at mindske fangstbegrænsningen til et minimum for at holde sig inden for de fangstniveauer, der anbefales af ICES. Endvidere er det hensigtsmæssigt ikke længere at undtage rekreativt fiskeri fra gydeforbudsperioden.
(10)
I 2020 skønnede ICES, at biomassen for sild i den centrale del af Østersøen var faldet under det referencepunkt for en bestands gydebiomasse, under hvilket der skal træffes specifikke og hensigtsmæssige forvaltningstiltag (B
trigger
). I 2021 skønnede ICES, at biomassen var faldet yderligere og nu er tæt på B
lim
. Fiskerimulighederne bør derfor fastsættes i overensstemmelse med artikel 5, stk. 1, i forordning (EU) 2016/1139.
(11)
Ifølge ICES-rådgivningen er der bifangst af torsk i rødspættefiskeriet. Brisling fanges i blandet fiskeri med sild og er bytteart for torsk. Der bør tages hensyn til dette samspil mellem arter ved fastsættelsen af fiskerimuligheder for rødspætte og brisling.
(12)
Med hensyn til laks i ICES-underafsnit 22-31 har ICES i flere år tidligere anført, at flodbestandenes tilstand var meget uensartet. For at give eksperterne mere tid til at tage bedre hensyn til denne forskel besluttede ICES at udsætte sin rådgivning til den 15. september 2021. Ifølge ICES-rådgivningen bør alle kommercielle og rekreative fangster i hovedbassinet, som i sagens natur er blandet fiskeri, hvor der fanges laks fra sunde og svage flodbestande, standses for at beskytte de svage flodbestande. ICES mener imidlertid, at det eksisterende direkte fiskeri i kystområderne i Den Botniske Bugt og Ålandshavet kan fortsætte under laksens sommervandring. For at finde den rette balance mellem på den ene side at tillade, at fiskeriet kan fortsætte på grund af ellers potentielt alvorlige socioøkonomiske konsekvenser, og på den anden side behovet for at opnå en god biologisk tilstand for bestanden, idet der tages hensyn til vanskelighederne ved at fiske alle bestande i et blandet fiskeri på MSY-niveau på samme tid, bør der fastsættes en specifik TAC for bifangster af laks i disse områder, med undtagelse af fiskeri, der udelukkende udøves med henblik på videnskabelige undersøgelser og i fuld overensstemmelse med betingelserne i artikel 25 i forordning (EU) 2019/1241, og kystfiskeri nord for breddegrad 59°30′N i perioden fra den 1. maj til den 31. august. På baggrund af ICES-rådgivningen bør der vedtages yderligere afhjælpende foranstaltninger, der er funktionelt tilknyttet fiskerimulighederne. Det bør forbydes at anvende langliner uden for fire sømil, da det typisk er et redskab, der fisker efter laks. I de områder, hvor kommercielt fiskeri ikke er tilladt, bør der desuden kun gives tilladelse til at beholde én finneklippet laks pr. lystfisker pr. dag i rekreativt fiskeri. For at undgå fejlrapportering bør endelig alle de fisk af alle fiskearter, der beholdes, landes hele, så de entydigt kan identificeres.
(13)
For at sikre fuld udnyttelse af kystfiskerimulighederne blev der i 2019 indført en begrænset fleksibilitet mellem områder for laks fra ICES-underafsnit 22-31 til ICES-underafsnit 32. Da fangstmulighederne for disse to bestande er ændret, bør denne fleksibilitet reduceres.
(14)
Indførelsen af et forbud mod fiskeri efter havørred uden for fire sømil og en begrænsning af bifangster af havørred til 3 % af den kombinerede fangst af havørred og laks har i stort omfang bidraget til et væsentligt fald i den tidligere betydelige fejlrapportering af fangster i laksefiskeriet, som navnlig blev rapporteret som havørredfangster. Denne bestemmelse bør derfor bibeholdes, så niveauet for fejlrapportering fortsat kan holdes lavt.
(15)
Udnyttelsen af de fiskerimuligheder, der fastsættes i nærværende forordning, er underlagt Rådets forordning (EF) nr. 1224/2009 
(
4
)
, særlig artikel 33 og 34 vedrørende registrering af fangster og fiskeriindsats og fremsendelse af data om opbrugte fiskerimuligheder til Kommissionen. Nærværende forordning bør derfor præcisere de koder vedrørende landinger af bestande omfattet af nærværende forordning, som medlemsstaterne skal anvende, når de indsender data til Kommissionen.
(16)
Ved Rådets forordning (EF) nr. 847/96 
(
5
)
 er der indført supplerende betingelser for forvaltningen af TAC'er fra år til år, herunder i artikel 3 og 4 fleksibilitetsbestemmelser for præventive og analytiske TAC'er. I henhold til nævnte forordnings artikel 2 skal Rådet, når det fastsætter TAC'erne, beslutte, hvilke bestande der ikke er omfattet af artikel 3 eller 4, særlig på grundlag af bestandenes biologiske tilstand. Senest er den årsbaserede fleksibilitetsmekanisme indført ved artikel 15, stk. 9, i forordning (EU) nr. 1380/2013 for alle de bestande, der er omfattet af landingsforpligtelsen. For at undgå en uforholdsmæssig høj grad af fleksibilitet, som vil underminere princippet om fornuftig og ansvarlig udnyttelse af havets biologiske ressourcer, hindre opnåelsen af målsætningerne i den fælles fiskeripolitik og medføre, at bestandenes biologiske tilstand forværres, bør det derfor fastsættes, at artikel 3 og 4 i forordning (EF) nr. 847/96 kun anvendes på analytiske TAC'er, når den årsbaserede fleksibilitet, der er fastsat i artikel 15, stk. 9, i forordning (EU) nr. 1380/2013, ikke anvendes.
(17)
Da biomassen af bestandene af torsk i den østlige del, sild i den vestlige del og torsk i den vestlige del af Østersøen er under B
lim
, og kun bifangst, videnskabeligt fiskeri og, for så vidt angår sild i den vestlige del af Østersøen, visse typer kystfiskeri af mindre omfang er tilladt i 2022, har de medlemsstater, der har en kvoteandel af den relevante TAC, forpligtet sig til ikke at anvende den årsbaserede fleksibilitet som fastsat i artikel 15, stk. 9, i forordning (EU) nr. 1380/2013 på disse bestande i 2022, således at fangsterne i 2022 ikke overskrider TAC'en for torsk i den østlige del, sild i den vestlige del og torsk i den vestlige del af Østersøen. Da biomasserne af flodbestandene af laks syd for breddegrad 59°30′N derudover næsten alle er under grænsereferencepunktet for smoltproduktion (R
lim
), og at det i dette område alene er bifangster og videnskabeligt fiskeri, der er tilladt i 2022, har de relevante medlemsstater påtaget sig en lignende forpligtelse vedrørende den årsbaserede fleksibilitet for så vidt angår fangster af laks i den centrale del i 2022.
(18)
Fangståret for sperling i ICES-afsnit 3a og Det Forenede Kongeriges farvande i ICES-afsnit 2a og Det Forenede Kongeriges farvande og EU-farvande i ICES-underområde 4 går fra den 1. november til den 31. oktober. For at gøre det muligt at påbegynde fiskeriet den 1. november 2021 og på grundlag af ny videnskabelig rådgivning og efter høringer med Det Forenede Kongerige er det nødvendigt at fastsætte en foreløbig TAC for sperling i ICES-afsnit 3a, Det Forenede Kongeriges farvande i ICES-afsnit 2a og Det Forenede Kongeriges farvande og EU-farvande i ICES-underområde 4 for perioden fra den 1. november 2021 til den 31. december 2021. Denne foreløbige TAC bør fastsættes i overensstemmelse med den ICES-rådgivning, der blev offentliggjort den 8. oktober 2021.
(19)
I Rådets forordning (EU) 2021/92 
(
6
)
 henviser tabellen over fiskerimuligheder for makrel i Nordsøen til farvande i 3a og 4, Det Forenede Kongeriges farvande i 2a, EU-farvande i 3b, 3c og underafsnit 22-32 i overensstemmelse med handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side 
(
7
)
. I 2021 førte høringerne om makrel mellem kyststaterne imidlertid ikke til en aftale om adgangsordninger mellem Unionen, Det Forenede Kongerige og Norge. Unionen har derfor ikke adgang til at fiske sin makrelkvote i norske farvande i Nordsøen.
(20)
I 2021 afsluttede Unionen forhandlingerne med Det Forenede Kongerige om fiskerimuligheder og forvaltningsforanstaltninger for visse TAC'er for 2021, herunder for makrel, som gør det muligt for Unionen at fiske sin makrelkvote i Det Forenede Kongeriges farvande. Som følge heraf bør de relevante tabeller over fiskerimuligheder ændres i overensstemmelse hermed for at afspejle fiskeriområdeafgrænsningerne i farvandene i Nordsøen i forhold til Det Forenede Kongeriges farvande og EU-farvande.
(21)
I 2021 har Unionen ikke adgang til at fiske sin makrel-kvote i norske farvande i Nordsøen. Forordning (EU) 2021/92 indeholder tabellen over fiskerimuligheder for makrel i norske farvande i 2a og 4a, og det bør være muligt at fiske den kvote på 13 359 ton, der er tildelt Danmark, i EU-farvande og Det Forenede Kongeriges farvande i Nordsøen. Der bør indsættes en fodnote i den relevante tabel over fiskerimuligheder for at give Danmark mulighed for at fiske denne kvote i EU-farvande og Det Forenede Kongeriges farvande i Nordsøen. Det Forenede Kongerige er blevet hørt om denne mulighed og gjorde ikke indsigelse over for tilgangen, der gør det muligt at fiske denne kvote i disse af Det Forenede Kongeriges farvande fra 12. oktober 2021.
(22)
I partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side og den tilhørende gennemførelsesprotokol 
(
8
)
 fastsættes det, at Unionen skal have tildelt 7,7 % af den TAC for lodde, der skal fiskes i grønlandske farvande i ICES-underområde 5 og 14. Den 5. oktober 2021 modtog Unionen oplysninger fra de grønlandske myndigheder om, at ICES har forelagt rådgivning om lodde for fangståret 2021-2022 med en TAC på 904 200 ton. I overensstemmelse med den videnskabelige rådgivning og på grundlag af aftalen mellem Grønland, Island og Norge om lodde har Naalakkersuisut fastsat en kvote på 135 630 ton. I henhold til gennemførelsesprotokollen vil Grønland gerne give Unionen 69 623 ton lodde, hvilket svarer til 7,7 % af den samlede TAC. Denne TAC bør nu fastsættes på dette grundlag. Desuden blev Grønland, Island og Norge som led i deres rammeaftale om bevarelse og forvaltning af lodde enige om nye ordninger for fangstsæsonen. Det er derfor også nødvendigt at afspejle ændringen af fangstsæsonen, som nu bør henvise til en periode fra den 15. oktober 2021 til den 15. april 2022.
(23)
Kommissionen udsteder fiskeritilladelser til fartøjer, der fører venezuelansk flag, således at de kan fiske efter snapperarter i EU-farvandene ud for Fransk Guyanas kyst. Den foreslåede ændring har til formål på visse betingelser at sikre kontinuitet i fiskeriet i perioden mellem to år, hvor proceduren for udstedelse af tilladelser pågår.
(24)
Forordning (EU) 2021/92 bør derfor ændres i overensstemmelse hermed.
(25)
For at undgå afbrydelse af fiskeriet og sikre, at Unionens fiskere kan leve af fiskeri, bør bestemmelserne i denne forordning vedrørende Østersøen finde anvendelse fra den 1. januar 2022. De fangstbegrænsninger, der er fastsat i forordning (EU) 2021/92, finder anvendelse fra den 1. januar 2021. De bestemmelser vedrørende disse fangstbegrænsninger, der indføres ved nærværende forordning, bør derfor også finde anvendelse fra den 1. januar 2021. Nærværende forordning bør dog finde anvendelse på sperling i ICES-afsnit 3a, Det Forenede Kongeriges farvande og EU-farvande i ICES-underområde 4 samt Det Forenede Kongeriges farvande i ICES-afsnit 2a fra den 1. november 2021 til den 31. oktober 2022. I betragtning af behovet for at fortsætte bæredygtigt fiskeri og for at kunne indlede det relevante fiskeri som planlagt ved åbningen af fangstperioderne bør bestemmelserne i nærværende forordning vedrørende fangstbegrænsninger for makrel i norske farvande i Nordsøen og lodde i grønlandske farvande i ICES-underområde 5 og 14 finde anvendelse fra henholdsvis den 12. oktober 2021 og den 15. oktober 2021. Da de pågældende fiskerimuligheder enten endnu ikke er opbrugt eller vil blive forhøjet ved nærværende forordning, berøres retssikkerhedsprincippet eller princippet om beskyttelse af berettigede forventninger ikke af anvendelsen af nærværende forordning med tilbagevirkende kraft. Nærværende forordning bør på grund af sin hastende karakter træde i kraft umiddelbart efter offentliggørelsen —
VEDTAGET DENNE FORORDNING:
KAPITEL I
ALMINDELIGE BESTEMMELSER
Artikel 1
Genstand
Denne forordning fastsætter fiskerimulighederne for visse fiskebestande og grupper af fiskebestande i Østersøen for 2022 og ændrer visse fiskerimuligheder i andre farvande, som er fastsat ved forordning (EU) 2021/92.
Artikel 2
Anvendelsesområde
1.   Denne forordning finder anvendelse på EU-fiskerfartøjer, der fisker i Østersøen.
2.   Denne forordning finder også anvendelse på rekreativt fiskeri, når dette fiskeri udtrykkeligt nævnes i de relevante bestemmelser.
Artikel 3
Definitioner
I denne forordning finder definitionerne i artikel 4 i forordning (EU) nr. 1380/2013 anvendelse.
Derudover forstås ved:
1)
»underafsnit«: Det Internationale Havundersøgelsesråds (ICES') underafsnit af Østersøen som defineret i bilag III til Europa-Parlamentets og Rådets forordning (EF) nr. 218/2009 
(
9
)
2)
»samlet tilladt fangstmængde« (TAC): den mængde, der hvert år kan fanges af hver fiskebestand
3)
»kvote«: en andel af den TAC, som er tildelt Unionen, en medlemsstat eller et tredjeland
4)
»rekreativt fiskeri«: ikkekommercielt fiskeri, der udnytter havets biologiske ressourcer til f.eks. rekreative formål, turisme eller sport.
KAPITEL II
FISKERIMULIGHEDER
Artikel 4
TAC'er og tildelinger
TAC'erne, kvoterne og, hvis det er relevant, de funktionelt tilknyttede betingelser er fastsat i bilaget.
Artikel 5
Særlige bestemmelser om fordeling af fiskerimulighederne
Den fordeling af fiskerimuligheder mellem medlemsstaterne, der er fastsat i denne forordning, er ikke til hinder for:
a)
udvekslinger i henhold til artikel 16, stk. 8, i forordning (EU) nr. 1380/2013
b)
nedsættelser og omfordelinger i henhold til artikel 37 i forordning (EF) nr. 1224/2009
c)
supplerende landinger i henhold til artikel 3 i forordning (EF) nr. 847/96 eller artikel 15, stk. 9, i forordning (EU) nr. 1380/2013
d)
tilbageholdte mængder i henhold til artikel 4 i forordning (EF) nr. 847/96 eller overførte mængder i henhold til artikel 15, stk. 9, i forordning (EU) nr. 1380/2013
e)
nedsættelser i henhold til artikel 105 og 107 i forordning (EF) nr. 1224/2009.
Artikel 6
Betingelser for landing af fangster og bifangster
De bestande af ikkemålarter inden for de sikre biologiske grænser omhandlet i artikel 15, stk. 8, i forordning (EU) nr. 1380/2013, der opfylder betingelsen for undtagelsen fra pligten til at modregne fangster i den relevante kvote, er anført i bilaget til nærværende forordning.
Artikel 7
Lukninger for at beskytte gydende torsk
1.   Det er forbudt at fiske med enhver form for fiskeredskaber i underafsnit 25 og 26 fra den 1. maj til den 31. august.
2.   En undtagelse fra forbuddet i stk. 1 finder anvendelse i følgende tilfælde:
a)
fiskeri, der udelukkende udøves med henblik på videnskabelige undersøgelser, kan foretages, forudsat at disse undersøgelser gennemføres i fuld overensstemmelse med betingelserne i artikel 25 i forordning (EU) 2019/1241
b)
EU-fiskerfartøjer med en længde overalt på under 12 meter, som fisker med garn, indfiltringsnet eller toggegarn, med bundforankrede liner, langliner inden for fire sømil målt fra basislinjerne, flydende langliner, håndliner og pilkeudstyr eller lignende passive redskaber i områder, hvor vanddybden er under 20 meter i henhold til koordinater på det officielle søkort udgivet af de kompetente nationale myndigheder
c)
EU-fiskerfartøjer, der fisker i underafsnit 25 efter pelagiske bestande til direkte konsum og anvender redskaber med en maskestørrelse på højst 45 mm i områder, hvor vanddybden er under 50 meter i henhold til koordinater på det officielle søkort udgivet af de kompetente nationale myndigheder, og hvis landinger sorteres.
3.   Det er forbudt at fiske med enhver form for fiskeredskaber i underafsnit 22 og 23 fra den 15. januar til den 31. marts og i underafsnit 24 fra den 15. maj til den 15. august.
4.   En undtagelse fra forbuddet i stk. 3 finder anvendelse i følgende tilfælde:
a)
fiskeri, der udelukkende udøves med henblik på videnskabelige undersøgelser, kan foretages, forudsat at disse undersøgelser gennemføres i fuld overensstemmelse med betingelserne i artikel 25 i forordning (EU) 2019/1241
b)
EU-fiskerfartøjer med en længde overalt på under 12 meter, som fisker med garn, indfiltringsnet eller toggegarn eller med bundforankrede liner, langliner inden for fire sømil målt fra basislinjerne, flydende langliner, håndliner, pilkeudstyr eller lignende passive redskaber i områder, hvor vanddybden er under 20 meter i henhold til koordinater på det officielle søkort udgivet af de kompetente nationale myndigheder
c)
EU-fiskerfartøjer, der fisker i underafsnit 24 efter pelagiske bestande til direkte konsum og anvender redskaber med en maskestørrelse på højst 45 mm i områder, hvor vanddybden er under 40 meter i henhold til koordinater på det officielle søkort udgivet af de kompetente nationale myndigheder, og hvis landinger sorteres
d)
EU-fiskerfartøjer, der fisker med skrabere efter muslinger i underafsnit 22 i områder, hvor vanddybden er under 20 m i henhold til koordinater på det officielle søkort udgivet af de kompetente nationale myndigheder.
5.   Førerne af fiskerfartøjerne omhandlet i stk. 2, litra b) eller c), og stk. 4, litra b), c) eller d), sikrer, at deres fiskeri til enhver tid kan overvåges af medlemsstatens kontrolmyndigheder.
Artikel 8
Foranstaltninger vedrørende rekreativt fiskeri efter torsk i underafsnit 22-26
1.   I rekreativt fiskeri må der højst beholdes én torsk pr. fisker pr. dag i underafsnit 22 og 23 og i underafsnit 24 inden for seks sømil målt fra basislinjerne, undtagen i perioden fra den 15. januar til den 31. marts, hvor rekreativt fiskeri efter torsk er forbudt.
2.   Rekreativt fiskeri efter torsk er forbudt i underafsnit 24 uden for seks sømil målt fra basislinjerne og i underafsnit 25 og 26.
3.   Denne artikel finder anvendelse med forbehold af strengere nationale foranstaltninger.
Artikel 9
Foranstaltninger vedrørende rekreativt laksefiskeri i underafsnit 22-31
1.   Rekreativt fiskeri efter laks er forbudt i underafsnit 22-31. Enhver laks, der fanges, skal øjeblikkeligt genudsættes i havet.
2.   Uanset stk. 1 er rekreativt fiskeri efter laks tilladt på følgende kumulative betingelser:
a)
Der må højst beholdes én laks med afklippet fedtfinne pr. fisker pr. dag.
b)
Alle fisk af alle fiskearter, der beholdes, skal landes hele.
3.   Uanset stk. 1 og 2 er rekreativt fiskeri efter laks nord for breddegrad 59°30′N tilladt fra den 1. maj til den 31. august uden restriktioner i områder inden for fire sømil målt fra basislinjerne.
4.   Denne artikel finder anvendelse med forbehold af strengere nationale foranstaltninger.
Artikel 10
Foranstaltninger til bevarelse af havørred- og laksebestandene i underafsnit 22-32
1.   I underafsnit 22-32 er fiskeri efter havørred uden for fire sømil målt fra basislinjerne forbudt for fiskerfartøjer fra den 1. januar til den 31. december 2022. Ved fiskeri efter laks uden for fire sømil målt fra basislinjerne i underafsnit 32 må bifangster af havørred ikke på noget tidspunkt overstige 3 % af den samlede fangst af laks og havørred om bord eller landet efter hver fangstrejse.
2.   Fiskeri med langliner uden for fire sømil målt fra basislinjerne i underafsnit 22-31 er forbudt.
3.   Denne artikel finder anvendelse med forbehold af strengere nationale foranstaltninger.
Artikel 11
Fleksibilitet
1.   Medmindre andet er fastsat i bilaget til nærværende forordning, finder artikel 3 i forordning (EF) nr. 847/96 anvendelse på bestande, der er underlagt præventive TAC'er, mens artikel 3, stk. 2 og 3, og artikel 4 i den pågældende forordning finder anvendelse på bestande, der er underlagt analytiske TAC'er.
2.   Artikel 3, stk. 2 og 3, og artikel 4 i forordning (EF) nr. 847/96 finder ikke anvendelse, hvis en medlemsstat anvender den årsbaserede fleksibilitet, der er fastsat i artikel 15, stk. 9, i forordning (EU) nr. 1380/2013.
Artikel 12
Dataoverførsel
Når medlemsstaterne i henhold til artikel 33 og 34 i forordning (EF) nr. 1224/2009 sender data om de mængder, der er fanget eller landet af de enkelte bestande, til Kommissionen, skal de anvende de bestandskoder, som er fastsat i bilaget til nærværende forordning.
KAPITEL III
AFSLUTTENDE BESTEMMELSER
Artikel 13
Ændringer af forordning (EU) 2021/92
I forordning (EU) 2021/92 foretages følgende ændringer:
1)
I bilag IA foretages følgende ændringer:
a)
Tabellen over fiskerimuligheder for torsk i ICES-afsnit 7d affattes således:
»Art:
Torsk
Gadus morhua
Område:
7d
(COD/07D.)
Belgien
33
(1)
Analytisk TAC
Artikel 3 i forordning (EF) nr. 847/96 finder ikke anvendelse
Artikel 4 i forordning (EF) nr. 847/96 finder ikke anvendelse
Frankrig
649
(1)
Nederlandene
19
(1)
Unionen
701
(1)
Det Forenede Kongerige
71
(2)
TAC
772
(1)
Særlig betingelse: Hvoraf op til 5 % må fiskes i 4, i den del af 3a, der ikke hører ind under Skagerrak og Kattegat, og i Det Forenede Kongeriges farvande i 2a (COD/*2A3X4).
(2)
Særlig betingelse: Hvoraf op til 5 % må fiskes i Det Forenede Kongeriges farvande og EU-farvande i 4, i den del af 3a, der ikke hører ind under Skagerrak og Kattegat, og i Det Forenede Kongeriges farvande i 2a (COD/*2A3X4).«
b)
Tabellen over fiskerimuligheder for makrel i Det Forenede Kongeriges farvande og EU-farvande i ICES-afsnit 2a og underområde 3 og 4 affattes således:
»Art:
Makrel
Scomber scombrus
Område:
Det Forenede Kongeriges farvande og EU-farvande i 2a, 3 og 4
(MAC/2A34.)
Belgien
544
(1)(2)
Analytisk TAC
Denne forordnings artikel 8, stk. 2, finder anvendelse
Danmark
18 666
(1)(2)
Tyskland
567
(1)(2)
Frankrig
1 713
(1)(2)
Nederlandene
1 724
(1)(2)
Sverige
5 108
(1)(2)(3)
Unionen
28 322
(1)(2)
Norge
Ikke relevant
(4)
Det Forenede Kongerige
Ikke relevant
(1)(2)(3)
TAC
852 284
(1)
Særlig betingelse: Hvoraf op til 60 % må fiskes i Det Forenede Kongeriges farvande og internationale farvande i 2a, 5b, 6, 7, 8d, 8e, 12 og 14 (MAC/*2CX14).
(2)
Inden for ovennævnte kvoter må der i nedenstående to områder desuden højst fanges nedenstående mængder:
Norske farvande i 2a (MAC/*02AN-)
Færøske farvande (MAC/*FRO1)
Belgien
0
0
Danmark
0
0
Tyskland
0
0
Frankrig
0
0
Nederlandene
0
0
Sverige
0
0
Unionen
0
0
(3)
Særlig betingelse: Inkl. følgende mængde i ton, der skal tages i norske farvande i 2a og 4a (MAC/*2A4AN):
251
Når der fiskes i henhold til denne særlige betingelse, skal bifangster af torsk, kuller, lubbe, hvilling og sej modregnes i kvoterne for disse arter.
(4)
Skal fratrækkes Norges andel af TAC'en (adgangskvote). Denne mængde omfatter Norges andel af TAC'en i Nordsøen som følger:
0
Denne kvote må kun fiskes i 4a (MAC/*04A.), undtagen følgende mængde i ton, der må fiskes i 3a (MAC/*03A.):
0
Særlig betingelse: Inden for ovennævnte kvoter må der højst fanges følgende mængder i følgende områder:
3a
Det Forenede Kongeriges farvande og EU-farvande i 3a og 4bc
4b
4c
Det Forenede Kongeriges og internationale farvande i 2a, 5b, 6, 7, 8d, 8e, 12 og 14
(MAC/*03A.)
(MAC/*3A4BC)
(MAC/*04B.)
(MAC/*04C.)
(MAC/*2A6.)
Belgien
0
0
0
0
326
Danmark
0
4 130
0
0
11 200
Tyskland
0
0
0
0
340
Frankrig
0
490
0
0
1 028
Nederlandene
0
490
0
0
1 034
Sverige
0
0
390
10
3 065
Unionen
0
5 110
390
10
16 993
Det Forenede Kongerige
0
Ikke relevant
0
0
Ikke relevant
Norge
0
0
0
0
0 «
c)
Tabellen over fiskerimuligheder for makrel i norske farvande i ICES-afsnit 2a og 4a affattes således:
»Art:
Makrel
Scomber scombrus
Område:
Norske farvande i 2a og 4a
(MAC/2A4A-N)
Danmark
13 359
(1)
Analytisk TAC
Unionen
13 359
(1)
TAC
Ikke relevant
(1)
I 2021 må denne kvote kun fiskes i Det Forenede Kongeriges farvande og EU-farvande i 2a, 3 og 4 (MAC/*2A34X).«
d)
Tabellen over fiskerimuligheder for sperling og dertil knyttede bifangster i ICES-afsnit 3a og Det Forenede Kongeriges farvande og EU-farvande i ICES-underområde 4 samt Det Forenede Kongeriges farvande i ICES-afsnit 2a affattes således:
»Art:
Sperling og dermed forbundne bifangster
Trisopterus esmarkii
Område:
3a, Det Forenede Kongeriges farvande og EU-farvande i 4, Det Forenede Kongeriges farvande i 2a
(NOP/2A3A4.)
År
2021
2022
Danmark
116 447
(1)(3)
24 727
(1)(6)
Analytisk TAC
Artikel 3 i forordning (EF) nr. 847/96 finder ikke anvendelse
Artikel 4 i forordning (EF) nr. 847/96 finder ikke anvendelse
Tyskland
22
(1)(2)(3)
5
(1)(2)(6)
Nederlandene
86
(1)(2)(3)
18
(1)(2)(6)
Unionen
116 555
(1)(3)
24 750
(1)(6)
Det Forenede Kongerige
11 745
(2)(3)
5 250
(2)(6)
Norge
0
(4)
0
(4)
Færøerne
0
(5)
0
(5)
TAC
Ikke relevant
Ikke relevant
(1)
Op til 5 % af kvoten kan bestå af bifangster af kuller og hvilling (OT2/*2A3A4). Bifangster af kuller og hvilling, der modregnes i kvoten i henhold til denne bestemmelse, og bifangster af arter, der modregnes i kvoten i henhold til artikel 15, stk. 8, i forordning (EU) nr. 1380/2013, må tilsammen ikke overskride 9 % af kvoten.
(2)
Kvoten må kun fiskes i Det Forenede Kongeriges farvande og EU-farvande i ICES-område 2a, 3a og 4.
(3)
Må kun fiskes fra den 1. november 2020 til den 31. oktober 2021.
(4)
Der skal anvendes sorteringsrist.
(5)
Der skal anvendes sorteringsrist. Omfatter højst 15 % af uundgåelige bifangster (NOP/*2A3A4), der skal modregnes i denne kvote.
(6)
Må kun fiskes fra den 1. november 2021 til den 31. december 2021.«
e)
Tabellen over fiskerimuligheder for andre arter i EU-farvande i ICES-underområde 4 og afsnit 6a nord for 56°30′N affattes således:
»Art:
Andre arter
Område:
EU-farvande i 4 og 6a nord for 56°30′N
(OTH/2A46AN)
Unionen
Ikke relevant
Præventiv TAC
Norge
1 000
(1)(2)
Færøerne
0
TAC
Ikke relevant
(1)
Begrænset til 4 (OTH/*2A4-C).
(2)
Arter, der ikke er omfattet af andre TAC'er.«
2)
Bilag IB, tabellen over fiskerimuligheder for lodde i grønlandske farvande i 5 og 14 affattes således:
«Art:
Lodde
Mallotus villosus
Område:
Grønlandske farvande i 5 og 14
(CAP/514GRN)
Danmark
51 088
Analytisk TAC
Artikel 3 i forordning (EF) nr. 847/96 finder ikke anvendelse
Artikel 4 i forordning (EF) nr. 847/96 finder ikke anvendelse
Tyskland
2 224
Sverige
3 666
Alle medlemsstater
2 645
(1)
Unionen
59 623
(2)
Norge
10 000
(2)
TAC
Ikke relevant
(1)
Danmark, Tyskland og Sverige kan først få adgang til den kvote, der er afsat til »alle medlemsstater«, når de har opbrugt deres egen kvote. Medlemsstater, der har fået tildelt mere end 10 % af EU-kvoten, må dog slet ikke bruge af den kvote, der er afsat til »alle medlemsstater«. Fangster, der skal modregnes i denne fælles kvote, skal rapporteres særskilt (CAP/514GRN_AMS).
(2)
For fiskeriperioden fra den 15. oktober 2021 til den 15. april 2022.«
3)
I bilag V, del B, tilføjes følgende fodnote vedrørende Venezuela til tabellen, der fastsætter det maksimale antal fiskeritilladelser til tredjelandsfartøjer, der fisker i EU-farvande:
»(2)
Der gives tilladelse til fiskeri på kalenderårsbasis. Et fiskerfartøj kan dog fortsætte sit fiskeri i op til tre måneder efter sin fiskeritilladelses udløb, forudsat at operatøren:
—
har indledt fornyelsesprocessen for sin fiskeritilladelse
—
har opfyldt alle sine kontrakt- og oplysningsmæssige forpligtelser.
Denne forlængelse udløber ved ikrafttrædelsen af Kommissionens afgørelse om udstedelse af en ny fiskeritilladelse eller meddelelse om afslag på den nye fiskeritilladelse til det pågældende fartøj.«
Artikel 14
Ikrafttræden
Denne forordning træder i kraft dagen efter offentliggørelsen i 
Den Europæiske Unions Tidende
.
Den finder anvendelse fra den 1. januar 2022.
Uanset stk. 2 finder:
a)
artikel 13, nr. 1), litra a), nr. 1), litra b), og nr. 1), litra e), og nr. 3), anvendelse fra den 1. januar 2021
b)
artikel 13, nr. 1), litra c), anvendelse fra den 12. oktober 2021
c)
artikel 13, nr. 2), anvendelse fra den 15. oktober 2021 til den 15. april 2022
d)
artikel 13, nr. 1), litra d), anvendelse fra den 1. november 2021 til den 31. oktober 2022.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. oktober 2021.
På Rådets vegne
G. DOVŽAN
Formand
(
1
)
  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (
EUT L 354 af 28.12.2013, s. 22
).
(
2
)
  Europa-Parlamentets og Rådets forordning (EU) 2016/1139 af 6. juli 2016 om en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (
EUT L 191 af 15.7.2016, s. 1
).
(
3
)
  Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, om ændring af Rådets forordning (EF) nr. 1967/2006 og (EF) nr. 1224/2009 og Europa-Parlamentets og Rådets forordning (EU) nr. 1380/2013, (EU) 2016/1139, (EU) 2018/973, (EU) 2019/472 og (EU) 2019/1022 og om ophævelse af Rådets forordning (EF) nr. 894/97, (EF) nr. 850/98, (EF) nr. 2549/2000, (EF) nr. 254/2002, (EF) nr. 812/2004 og (EF) nr. 2187/2005 (
EUT L 198 af 25.7.2019, s. 105
).
(
4
)
  Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (
EUT L 343 af 22.12.2009, s. 1
).
(
5
)
  Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (
EFT L 115 af 9.5.1996, s. 3
).
(
6
)
  Rådets forordning (EU) 2021/92 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande (
EUT L 31 af 29.1.2021, s. 31
).
(
7
)
  
            
EUT L 149 af 30.4.2021, s. 10
.
(
8
)
  
            
EUT L 175 af 18.5.2021, s. 3
.
(
9
)
  Europa-Parlamentets og Rådets forordning (EF) nr. 218/2009 af 11. marts 2009 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav (
EUT L 87 af 31.3.2009, s. 70
).
BILAG
TAC'ER FOR EU-FISKERFARTØJER I OMRÅDER, HVOR DER ER FASTSAT TAC'ER, ANGIVET PR. ART OG PR. OMRÅDE
I nedenstående tabeller fastsættes TAC'erne og kvoterne (i ton levende vægt, medmindre andet er angivet) for hver bestand samt de funktionelt tilknyttede betingelser.
Medmindre andet er angivet, er henvisningerne til fiskeriområder henvisninger til ICES-områder.
Fiskebestandene er anført i alfabetisk rækkefølge efter arternes videnskabelige navne.
Med henblik på denne forordning gives neden for en sammenlignende oversigt over de videnskabelige navne og de danske navne:
Videnskabeligt navn
Alfa-3-kode
Almindeligt anvendt navn
Clupea harengus
HER
Sild
Gadus morhua
COD
Torsk
Pleuronectes platessa
PLE
Rødspætte
Salmo salar
SAL
Atlanterhavslaks
Sprattus sprattus
SPR
Brisling
Tabel 1
Art:
Sild
Clupea harengus
Område:
Underafsnit 30-31
(HER/30/31.)
Finland
91 287
Analytisk TAC
Sverige
20 058
Unionen
111 345
TAC
111 345
Tabel 2
Art:
Sild
Clupea harengus
Område:
Underafsnit 22-24
(HER/3BC+24)
Danmark
110
(1)
Analytisk TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Artikel 4 i forordning (EF) nr. 847/96 finder ikke anvendelse.
Tyskland
435
(1)
Finland
0
(1)
Polen
103
(1)
Sverige
140
(1)
Unionen
788
(1)
TAC
788
(1)
(1)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udøves udelukkende med henblik på videnskabelige undersøgelser, rettes mod sild, forudsat at disse undersøgelser gennemføres i fuld overensstemmelse med betingelserne i artikel 25 i forordning (EU) 2019/1241.
Uanset første afsnit er det for EU-fiskerfartøjer med en længde overalt på under 12 meter, som fisker med garn, indfiltringsnet, håndliner, bundgarn eller pilkeudstyr, tilladt at fiske denne kvote. Førerne af disse fiskerfartøjer sikrer, at deres fiskeri til enhver tid kan overvåges af medlemsstatens kontrolmyndigheder.
Tabel 3
Art:
Sild
Clupea harengus
Område:
EU-farvande i underafsnit 25-27, 28.2, 29 og 32
(HER/3D-R30)
Danmark
1 180
Analytisk TAC
Artikel 6 i denne forordning finder anvendelse.
Tyskland
313
Estland
6 028
Finland
11 766
Letland
1 488
Litauen
1 566
Polen
13 367
Sverige
17 945
Unionen
53 653
TAC
Ikke relevant
Tabel 4
Art:
Sild
Clupea harengus
Område:
Underafsnit 28.1
(HER/03D.RG)
Estland
22 026
Analytisk TAC
Artikel 6 i denne forordning finder anvendelse.
Letland
25 671
Unionen
47 697
TAC
47 697
Tabel 5
Art:
Torsk
Gadus morhua
Område:
EU-farvande i underafsnit 25-32
(COD/3DX32.)
Danmark
137
(1)
Præventiv TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Artikel 4 i forordning (EF) nr. 847/96 finder ikke anvendelse.
Tyskland
54
(1)
Estland
13
(1)
Finland
10
(1)
Letland
51
(1)
Litauen
33
(1)
Polen
159
(1)
Sverige
138
(1)
Unionen
595
(1)
TAC
Ikke relevant
(1)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udøves udelukkende med henblik på videnskabelige undersøgelser, rettes mod torsk, forudsat at disse undersøgelser gennemføres i fuld overensstemmelse med betingelserne i artikel 25 i forordning (EU) 2019/1241.
Tabel 6
Art:
Torsk
Gadus morhua
Område:
Underafsnit 22-24
(COD/3BC+24)
Danmark
214
(1)
Analytisk TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Artikel 4 i forordning (EF) nr. 847/96 finder ikke anvendelse.
Tyskland
104
(1)
Estland
5
(1)
Finland
4
(1)
Letland
18
(1)
Litauen
11
(1)
Polen
57
(1)
Sverige
76
(1)
Unionen
489
(1)
TAC
489
(1)
(1)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udøves udelukkende med henblik på videnskabelige undersøgelser, rettes mod torsk, forudsat at disse undersøgelser gennemføres i fuld overensstemmelse med betingelserne i artikel 25 i forordning (EU) 2019/1241.
Tabel 7
Art:
Rødspætte
Pleuronectes platessa
Område:
EU-farvande i underafsnit 22-32
(PLE/3BCD-C)
Danmark
6 483
Analytisk TAC
Artikel 6 i denne forordning finder anvendelse.
Tyskland
720
Polen
1 358
Sverige
489
Unionen
9 050
TAC
9 050
Tabel 8
Art:
Atlanterhavslaks
Salmo salar
Område:
EU-farvande i underafsnit 22-31
(SAL/3BCD-F)
Danmark
13 223
(1)(2)
Analytisk TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Artikel 4 i forordning (EF) nr. 847/96 finder ikke anvendelse.
Tyskland
1 471
(1)(2)
Estland
1 344
(1)(2)(3)
Finland
16 488
(1)(2)
Letland
8 411
(1)(2)
Litauen
989
(1)(2)
Polen
4 011
(1)(2)
Sverige
17 874
(1)(2)
Unionen
63 811
(1)(2)
TAC
Ikke relevant
(1)
Antal fisk.
(2)
Udelukkende for bifangster. Direkte fiskeri er ikke tilladt under denne kvote.
Uanset første afsnit kan fiskeri, der udøves udelukkende med henblik på videnskabelige undersøgelser, rettes mod laks, forudsat at disse undersøgelser gennemføres i fuld overensstemmelse med betingelserne i artikel 25 i forordning (EU) 2019/1241.
Uanset første afsnit er det tilladt for EU-fiskerfartøjer at fiske denne kvote nord for 59°30′N i områder inden for fire sømil målt fra basislinjerne i perioden fra den 1. maj til den 31. august.
(3)
Særlig betingelse: Højst 450 individer af denne kvote må fiskes i EU-farvande i underafsnit 32 (SAL/*3D32).
Tabel 9
Art:
Atlanterhavslaks
Salmo salar
Område:
EU-farvande i underafsnit 32
(SAL/3D32.)
Estland
969
(1)
Præventiv TAC
Finland
8 486
(1)
Unionen
9 455
(1)
TAC
Ikke relevant
(1)
Antal fisk.
Tabel 10
Art:
Brisling
Sprattus sprattus
Område:
EU-farvande i underafsnit 22-32
(SPR/3BCD-C)
Danmark
24 852
Analytisk TAC
Artikel 6 i denne forordning finder anvendelse.
Tyskland
15 745
Estland
28 859
Finland
13 010
Letland
34 855
Litauen
12 608
Polen
73 969
Sverige
48 045
Unionen
251 943
TAC
Ikke relevant

Summary:
Fiskerimuligheder i Østersøen (2022)
RESUMÉ AF:
Forordning (EU) 2021/1888 om fastsættelse for 2022 af fiskerimuligheder for visse fiskebestande og grupper af fiskebestande i Østersøen
HVAD ER FORMÅLET MED FORORDNINGEN?
Den beskriver fiskerimuligheder (kvoter) i Østersøen for 2022 og ændrer visse kvoter, der er fastsat i forordning (EU) 
2021/92
 (se 
resumé
).
HOVEDPUNKTER
Anvendelsesområde
Forordningen gælder for fiskefartøjer i 
Den Europæiske Union
 (EU), der fisker i Østersøen, og visse former for rekreativt fiskeri
*
.
Samlede tilladte fangstmængder og tildelinger
Samlede tilladte fangstmængder
 (TAC’er) er de maksimale mængder af de forskellige fiskearter, der må fanges i løbet af det pågældende år. Disse grænser fremgår af bilaget til forordningen.
TAC’er er baseret på:
maksimalt bæredygtigt udbytte
*
 og er i overensstemmelse med den 
flerårige plan for fiskeri i Østersøen
, som blev vedtaget under forordning (EU) 
2016/1139
 
den bedste foreliggende videnskabelige rådgivning, herunder rapporter fra 
Den Videnskabelige, Tekniske og Økonomiske Komité for Fiskeri
 under hensyntagen til biologiske og socioøkonomiske aspekter, samtidig med at der sikres en retfærdig behandling af de forskellige fiskerisektorer.
TAC’en for hver enkelt art er opdelt i kvoter, som tildeles 
EU-medlemsstaterne
 eller ikke-EU-lande.
Kvoter godkendes af 
Rådet for Den Europæiske Union
 efter fra forslag fra 
Europa-Kommissionen
.
Betingelser for landing af fangster og bifangster
*
De bestande af 
ikkemålarter
 inden for de sikre biologiske grænser omhandlet i forordning (EU) nr. 
1380/2013
 om den fælles fiskeripolitik (se 
resumé
), der opfylder betingelsen for undtagelsen fra pligten til at modregne fangster i den relevante kvote, er anført i bilaget.
Foranstaltninger til beskyttelse af fiskeri i Østersøen
Af forskellige årsager, især miljørelaterede, er en række fiskebestande i Østersøen særligt sårbare. Forordningen indeholder foranstaltninger såsom:
lukninger
 for at beskytte gydende torsk
 
fangster af torsk og sild begrænset til uundgåelige bifangster ved andet fiskeri
 
lukninger
 eller 
daglige begrænsninger
 i antallet af torsk og laks, der må beholdes, ved 
rekreativt fiskeri
 
forbud
 mod fiskeri af havørred og laks i visse områder.
Ændringer til forordning (EU) 2021/92
Som afspejling af samråd med kystmedlemsstater og forhandlinger mellem Norge, Det Forenede Kongerige og EU indfører forordningen detaljerede ændringer til forordning (EU) 
2021/92
 om fiskerimuligheder vedrørende følgende.
Torsk
 i den østlige del af Den Engelske Kanal, fra den 1. januar 2021.
 
Makrel
 i Det Forenede Kongeriges og EU’s farvande i den sydlige del af Norskehavet, Østersøen og Nordsøen, fra den 1. januar 2021.
 
Makrel
 i norske farvande i den sydlige del af Norskehavet og den nordlige del af Nordsøen, da det vedrører Danmark, fra den 12. oktober 2021.
 
Sperling
 og dertil knyttede bifangster i farvandet mellem Danmark og Norge/Sverige samt Det Forenede Kongeriges og EU’s farvande i Nordsøen og Det Forenede Kongeriges farvande i den sydlige del af Norskehavet, gældende fra den 1. november 2021 til den 31. oktober 2022.
 
Andre arter
 i EU’s farvande i Nordsøen og dele af Det Keltiske Hav ud for Skotland, fra den 1. januar 2021.
 
Lodde
 i grønlandske farvande, gældende fra den 15. oktober 2021 til den 15. april 2022.
HVORNÅR GÆLDER FORORDNINGEN FRA?
Den trådte i kraft den 1. januar 2022 for fiskeri i Østersøen. Ændringerne til forordning (EU) 2021/92 træder i kraft som angivet ovenfor.
BAGGRUND
For yderligere oplysninger henvises til:
Østersøen: Aftale indgået om fiskerimuligheder i 2022
 (Europa-Kommissionen).
VIGTIGE BEGREBER
Rekreativt fiskeri.
 Ikkekommercielt fiskeri, der udnytter havets biologiske ressourcer, for eksempel rekreation, turisme eller sport.
Maksimalt bæredygtigt udbytte.
 Det største udbytte (den største fangst), som kan tages fra bestanden af en art over en ikke nærmere bestemt periode, dvs. uden af bringe dens overlevelse i fare.
Bifangst.
 Utilsigtet fangst af uønskede fisk og marine arter.
HOVEDDOKUMENT
Rådets forordning (EU) 
2021/1888
 af 27. oktober 2021 om fastsættelse for 2022 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2021/92, for så vidt angår visse fiskerimuligheder i andre farvande (EUT L 384 af 29.10.2021, s. 1-19).
TILHØRENDE DOKUMENTER
Rådets forordning (EU) 
2021/92
 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 31 af 29.1.2021, s. 31-192).
Efterfølgende ændringer af forordning (EU) 2021/92 er blevet indarbejdet i grundteksten. Denne 
konsoliderede udgave
 har ingen retsvirkning.
Europa-Parlamentets og Rådets forordning (EU) 
2016/1139
 af 6. juli 2016 om en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (EUT L 191 af 15.7.2016, s. 1-15).
Se den 
konsoliderede udgave
.
Europa-Parlamentets og Rådets forordning (EU) nr. 
1380/2013
 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22-61).
Se den 
konsoliderede udgave
.
Rådets forordning (EF) nr. 
1224/2009
 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1-50).
Se den 
konsoliderede udgave
.
seneste ajourføring 07.12.2021